**Jasmi Joensuu** (s. 7. toukokuuta 1996 Järvenpää) on suomalainen maastohiihtäjä, joka edustaa Vantaan Hiihtoseuraa. Hänen valmentajansa on Kalmer Tramm.

Joensuu sijoittui Oberstdorfin MM-kilpailuissa 2021 perinteisen hiihtotavan sprintissä 17:nneksi. Hän hiihti ensimmäisen osuuden Suomen pronssia voittaneessa viestijoukkueessa. Pekingin olympialaisissa 2022 Joensuu sijoittui vapaan hiihtotavan sprintissä 27:nneksi. Planican MM-kilpailuissa 2023 hän oli perinteisen sprintissä kuudestoista, 10 kilometrin vapaan hiihtotavan kilpailussa 32:s ja vapaan hiihtotavan parisprintissä kuudes.

Joensuu kilpaili maailmancupissa ensimmäisen kerran Lahdessa maaliskuussa 2014. Ensimmäiset maailmancupin pisteensä hän saavutti oltuaan 10 kilometrin perinteisen hiihtotavan kilpailussa 27:s Lahdessa helmikuussa 2020. Kymmenen parhaan joukkoon hän sijoittui ensimmäisen kerran oltuaan kymmenes perinteisen sprintissä Falunissa tammikuussa 2021.

Joensuu saavutti Suomen-mestaruuskilpailussa 2020 vapaan hiihtotavan sprintissä pronssia. SM-kilpailuissa 2021 hän sai perinteisen hiihtotavan sprintissä hopeaa. Hän voitti 10 kilometrin perinteisen hiihtotavan Suomen-mestaruuden ja sai 30 kilometrin perinteisen kilpailussa pronssia 2022. Hän saavutti 10 kilometrin vapaan SM-hopeaa 2023. Hän voitti vapaan hiihtotavan sprintin Suomen-mestaruuden sekä sai pronssia 20 kilometrin perinteisen hiihtotavan kilpailussa ja 10 kilometrin perinteisen takaa-ajokilpailussa 2024.

Joensuu kilpaili juniorina yleisurheilussa. Hän saavutti keihäänheitossa 14-vuotiaiden SM-hopeaa vuonna 2010 ja 16-vuotiaiden SM-pronssia vuonna 2012. Hän voitti 17-vuotiaiden SM-kilpailuissa Kuortaneen Kunnon joukkueessa 3 × 800 metrin viestijuoksun mestaruuden vuonna 2012.

Joensuu kävi yläkoulun ja lukion Kuortaneella ja opiskeli sen jälkeen rahoitusta ja markkinointia Denverin yliopistossa Yhdysvaltain Coloradossa, josta hän valmistui kesällä 2019.

Yksityiselämä
-------------

Joensuu asuu Rovaniemellä avopuolisonsa Juho Simosen ja jackrusselinterrieri Keijon kanssa.

Lähteet
-------

1. ↑  Jasmi Joensuu *denverpioneers.com*. Viitattu 2.2.2020. (englanniksi)
2. 1 2  Löfman, Heikki: Kauden suuria onnistujia.  *Keski-Uusimaa*, 20.3.2021, s. 17.
3. ↑  Hannula, Matti: Vantaan Hiihtoseuran Jasmi Joensuu haki Rukalta toistaiseksi parhaan maailmancup-sijoituksensa – "Tavoitteet ovat menneet uusiksi" *Vantaan Sanomat*.  9.12.2020. Viitattu 23.3.2021.
4. 1 2 3 4  Jasmi Joensuu *fis-ski.com*. Viitattu 26.2.2023. (englanniksi)
5. ↑  Arkko, Simo: Vantaan Hiihtoseuran tuore edustaja harjoitteli neljä vuotta Coloradossa Yhdysvalloissa – nyt tavoitteena on maajoukkuepaikka ensi kaudeksi *vantaansanomat.fi*.  5.12.2019. Viitattu 2.2.2020.
6. ↑  Karttunen, Anu: Anne Kyllönen vakuuttavasti jo seitsemänteen sprinttimestaruuteen – muut mitalit ensikertalaisille *yle.fi*.  2.2.2020. Viitattu 2.2.2020.
7. ↑  Jasmi Joensuu Tilastopaja (vaatii kirjautumisen, maksullinen palvelu).
8. ↑  Silvennoinen, Santtu: Nainen hiihtäjien hautausmaalta löi epäilijöille jauhot suuhun –upea veto SM-laduilla  2.2.2020. Iltalehti.
9. ↑  Santtu Silvennoinen: Epäsuomalaista meininkiä – uusi huippuhiihtäjä Jasmi Joensuu erottuu joukosta: "Olen erilainen kuin moni muu" *Iltalehti*.  23.11.2020. Viitattu 21.1.2024.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |